CELEX: 32013R0483
Language: et
Date: 2013-05-24 00:00:00
Title: Komisjoni määrus (EL) nr 483/2013, 24. mai 2013 , millega muudetakse kosmeetikatooteid käsitleva Euroopa Parlamendi ja nõukogu määruse (EÜ) nr 1223/2009 III lisa  EMPs kohaldatav tekst

25.5.2013   
            
            
               ET
            
            
               Euroopa Liidu Teataja
            
            
               L 139/8
            
         KOMISJONI MÄÄRUS (EL) nr 483/2013,
   24. mai 2013,
   millega muudetakse kosmeetikatooteid käsitleva Euroopa Parlamendi ja nõukogu määruse (EÜ) nr 1223/2009 III lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 30. novembri 2009. aasta määrust (EÜ) nr 1223/2009 kosmeetikatoodete kohta, (1) eriti selle artikli 31 lõiget 1,
   olles konsulteerinud tarbijaohutuse komiteega
   ning arvestades järgmist:
   
               (1)
            
            
               Tarbekaupade teaduskomitee, mis muudeti vastavalt komisjoni 5. septembri 2008. aasta otsusele 2008/721/EÜ (millega luuakse teaduskomiteede ja ekspertide nõuandev struktuur tarbijaohutuse, rahvatervise ja keskkonnaga seotud valdkondades ning tunnistatakse kehtetuks otsus 2004/210/EÜ) (2) tarbijaohutuse komiteeks, otsustas oma 2. oktoobri 2007. aasta arvamuses, et toimikus esitatud andmed näitavad, et polüdokanool on madala toksilisusega ega kujuta endast ohtu tarbijate tervisele, kui seda kasutatakse pealejäetavates kosmeetikatoodetes kontsentratsioonis kuni 3 % ja mahapestavates kosmeetikatoodetes kuni 4 %. Lisaks väidab tarbekaupade teaduskomitee, et viimased teaduslikud tõendid ei kinnitanud polüdokanooli eeldatavat lokaalanesteetilist toimet. Seega ei avalda kosmeetikatoodetes ja nahahooldusvahendites sisalduv polüdokanool mõju naha tundlikkusele. Seepärast tuleks see kanda määruse (EÜ) nr 1223/2009 III lisasse.
            
         
               (2)
            
            
               Tarbijaohutuse komitee kinnitas 13.-14. detsembri 2011. aasta addendum’iga tarbekaupade teaduskomitee arvamuse järeldusi polüdokanooli kohta.
            
         
               (3)
            
            
               Arvestades, et polüdokanooli leiti nii süstitavatest kui ka paiksetest ravimitest kontsentratsioonidega, mis on madalamad tasemetest, mida tarbekaupade teaduskomitee peab ohutuks, taotles komisjon Euroopa Ravimiameti arvamust seda ainet sisaldavate paiksete toodete kohta. Inimtervishoius kasutatavate ravimite komitee 25. oktoobril 2011. aastal sõnastatud arvamuses järeldatakse, et polüdokanooli sisaldavad tooted ei vasta automaatselt Euroopa Parlamendi ja nõukogu 6. novembri 2001. aasta direktiivi 2001/83/EÜ (inimtervishoius kasutatavaid ravimeid käsitlevate ühenduse eeskirjade kohta) (3) artikli 1 lõikes 2 määratletud ravimitele. Lisaks toimib soovitatava kontsentratsiooni juures paiksetes toodetes kasutatav polüdokanool, mida kasutatakse soovituste kohaselt (3 % pealejäetavates toodetes ja 4 % mahapestavates kosmeetikatoodetes), detergendi või ioonide pindaktiivse ainena, mistõttu puuduvad neil toodetel ravimi tunnusjooned.
            
         
               (4)
            
            
               Seepärast tuleks määrust (EÜ) nr 1223/2009 vastavalt muuta.
            
         
               (5)
            
            
               Eespool nimetatud piirangute kohaldamist tuleks kaheteist kuu võrra edasi lükata, et tööstusharu jõuaks toote koostises teha vajalikud muudatused.
            
         
               (6)
            
            
               Käesoleva määrusega ette nähtud meetmed on kooskõlas alalise kosmeetikavahendite komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1223/2009 III lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. aprillist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. mai 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 342, 22.12.2009, lk 59.
   
      (2)  ELT L 241, 10.9.2008, lk 21.
   
      (3)  EÜT L 311, 28.11.2001, lk 67.
   
      LISA
      Määruse (EÜ) nr 1223/2009 III lisale lisatakse järgmine kanne:
      
         
                     Viitenumber
                  
                  
                     Aine määratlus
                  
                  
                     Piirangud
                  
                  
                     Kasutustingimuste ja hoiatuste sõnastus
                  
               
                     Keemiline nimetus/INN
                  
                  
                     Koostisainete ühtses nimestikus kasutatav nimetus
                  
                  
                     CASi number
                  
                  
                     EÜ number
                  
                  
                     Toote liik, kehaosa
                  
                  
                     Maksimaalne sisaldus kasutusvalmis tootes
                  
                  
                     Muud
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
               
                     „257
                  
                  
                     Polüdokanool
                  
                  
                     Laureth-9
                  
                  
                     3055-99-0
                  
                  
                     221-284-4
                  
                  
                     
                                 a)
                              
                              
                                 Pealejäetavad tooted
                              
                           
                  
                     
                                 a)
                              
                              
                                 3,0 %
                              
                           
                  
                      
                  
                  
                      
                  
               
                     
                                 b)
                              
                              
                                 Mahapestavad tooted
                              
                           
                  
                     
                                 b)
                              
                              
                                 4,0 %”